BEC แจงงบปี 58 กำไรหดกว่า 30% เหตุขาดทุนจากขยายงานทีวีดิจิตอล
BEC ปี 58 กำไรหดกว่า 30% รับขาดทุนจากขยายงานทีวีดิจิตอล-มีต้นทุนจากค่าใบอนุญาตของช่องรายการโทรทัศน์ใหม่ โดยมีกำไรสุทธิ 2.98 พันลบ. หรือลดลง 31% เทียบกับปีก่อนที่มีกำไรสุทธิ 4.34 พันลบ.
24 ก.พ. 2559

บริษัท บีอีซี เวิลด์ จำกัด (มหาชน) หรือ BEC รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 2.98 พันล้านบาท หรือมีกำไรสุทธิ 1.49 บาทต่อหุ้น หรือลดลง 31% เทียบกับช่วงเดียวกันของปีก่อนที่มีกำไรสุทธิ 4.34 พันล้านบาท หรือมีกำไรสุทธิ 2.17 บาทต่อหุ้น
โดยผลการดำเนินงานที่มีกำไรลดลง เนื่องจากขาดทุนจากการขยายงานจากระบบทีวีดิจิตอล หลังยังไม่ดำเนินงานในระบบได้เต็มปีส่งผลให้ทำรายได้โฆษณาไม่เท่ากับช่อง 3 อีกทั้งยังมีต้นทุนสูงจากการปรับแก้ไขการรับรู้ต้นทุนค่าใบอนุญาตของช่องรายการโทรทัศน์ใหม่